ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670019497
ขอให้แก้ไขปัญหาการจำหน่ายสินค้ากีดขวางทางจราจร บริเวณพื้นที่สาธารณะทางเดิน และทางเข้า-ออก ภายในซอยเพชรเกษม 47 แขวงบางแคเหนือ เขตบางแค เนื่องจากผู้ร้องแจ้งว่าภายในซอยเพชรเกษม 47 (ขาเข้า) จะพบร้านแผงลอยจำหน่ายสินค้ามีลักษณะของแผงรถเข็นมีการกางโต๊ะและเก้าอี้จำหน่ายสินค้าของช่องจราจรทางด้านขวา ส่งผลกระทบทำให้สูญเสียช่องทางจราจรไปจำนวน 1 ช่องทางการจราจร เหลือเพียง 1 ช่องทางการจราจรด้านซ้ายมือเพียงช่องทางเดียวเท่านั้น โดยเวลาในการจำหน่ายสินค้าจะแบ่งเป็น 2 ช่วงเวลา คือช่วงเช้าเวลาประมาณ 06.00 น.ไปจนถึง 14.00 น. และในช่วงเย็นเป็นเวลาประมาณ 18.00 น. ไปจนถึงเวลาประมาณ 24.00 น. ซึ่งร้านแผงลอยจำหน่ายสินค้าดังกล่าวมีระยะความยาวตั้งแต่ต้นซอยไปจนถึงท้ายซอยเป็นระยะประมาณ 1 กิโลเมตร ภายในซอยดังกล่าวเป็นเส้นทางสัญจรของผู้พักอาศัยจำนวนหลายหลังคาเรือนและมีอาคารชุดบางแคซิตี้ ซึ่งมีผู้พักอาศัยเป็นจำนวนมาก อีกทั้งยังได้รับมลพิษจากการจุดไฟเผาปิ้ง-ย่างของการจำหน่ายของแผงลอยดังกล่าวด้วยและในช่วงเวลากลางคืนเป็นประจำทุกวัน ตั้งแต่เวลาประมาณ 20.00 น. เป็นต้นไปจะพบการรวมกลุ่มดื่มเครื่องดื่มแอลกอฮอล์ของผู้จำหน่ายสินค้าในพื้นที่และนอกพื้นที่รวมไปถึงแรงงานต่างด้าวสัญชาติเมียนมาร่วมด้วย ประกอบกับแผงลอยจำหน่ายสินค้าในซอยดังกล่าวมีจำนวนเพิ่มมากขึ้นเรื่อยๆ ของทุกวัน (ระบุข้อมูลตามผู้ร้องแจ้ง) จากกรณีดังกล่าวส่งผลให้ผู้ร้องและประชาชนที่สัญจรผ่านได้รับความเดือดร้อน ไม่สามารถสัญจรผ่านได้สะดวก ประสบปัญหามาเป็นระยะเวลา 1-2 ปี เบื้องต้นเคยแจ้งเรื่องไปยังสำนักงานเขตบางแค และเทศกิจในพื้นที่ ผู้ร้องแจ้งว่าเทศกิจได้ลงพื้นที่แล้วแต่ยังได้รับปัญหาเช่นเดิม (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata